
2004 წლის 26 ოქტომბერი 
ქ. თბილისი
„სამხრეთ-კავკასიური მილსადენის სისტემის (ბაქო-თბილისი-ერზერუმის გაზსადენი)” პროექტის განვითარების შესახებ” საქართველოს პრეზიდენტის 2002 წლის 11 მარტის №103 ბრძანებულებაში ცვლილების შეტანის შესახებ
1. ,,ნორმატიული აქტების შესახებ” საქართველოს კანონის 36-ე მუხლის პირველი პუნქტის თანახმად, ,,სამხრეთ-კავკასიური მილსადენის სისტემის (ბაქო-თბილისი-ერზერუმის გაზსადენი)” პროექტის განვითარების შესახებ” საქართველოს პრეზიდენტის 2002 წლის 11 მარტის №103 ბრძანებულებაში (სსმ III, 14.03.2002წ., №25, მუხლი 201) შეტანილ იქნეს ცვლილება და ბრძანებულების მე-2 პუნქტი ჩამოყალიბდეს შემდეგი რედაქციით:

,,2. „სამთავრობათაშორისო ხელშეკრულების” VI მუხლის პირველი პუნქტით გათვალისწინებულ მოთხოვნათა შესაბამისად დაინიშნონ საქართველოს წარმომადგენლებად „სამხრეთ-კავკასიური მილსადენის სისტემის (ბაქო-თბილისი-ერზერუმის გაზსადენი)” პროექტის „განხორციელების ხელშემწყობ კომისიაში” ნიკოლოზ ვაშაკიძე და გიორგი ვაშაყმაძე.“.
2. ბრძანებულება ძალაშია გამოქვეყნებისთანავე.

მ. სააკაშვილი
